title: 2009/602/EB: 2009 m. kovo 10 d. Komisijos sprendimas dėl susitarimo pasikeičiant laiškais tarp Europos bendrijos ir Šveicarijos Konfederacijos dėl tam tikrų Europos bendrijos ir Šveicarijos Konfederacijos susitarimo, numatančio technines priemones, lygiavertes toms, kurios išdėstytos Tarybos direktyvoje 2003/48/EB dėl palūkanų, gautų iš taupymo pajamų, apmokestinimo, I ir II priedų techninių pakeitimų dėl Bulgarijos Respublikos ir Rumunijos stojimo, sudarymo ir pasirašymo

text:
7.8.2009

               LT

               Europos Sąjungos oficialusis leidinys

               L 205/21

         KOMISIJOS SPRENDIMAS
   2009 m. kovo 10 d.
   dėl susitarimo pasikeičiant laiškais tarp Europos bendrijos ir Šveicarijos Konfederacijos dėl tam tikrų Europos bendrijos ir Šveicarijos Konfederacijos susitarimo, numatančio technines priemones, lygiavertes toms, kurios išdėstytos Tarybos direktyvoje 2003/48/EB dėl palūkanų, gautų iš taupymo pajamų, apmokestinimo, I ir II priedų techninių pakeitimų dėl Bulgarijos Respublikos ir Rumunijos stojimo, sudarymo ir pasirašymo
   (2009/602/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį, ypač į jos 94 straipsnį kartu su 300 straipsniu,
   atsižvelgiant į 2004 m. birželio 2 d. Tarybos sprendimą 2004/911/EB dėl Europos bendrijos ir Šveicarijos Konfederacijos susitarimo, numatančio priemones, lygiavertes nustatytoms Tarybos direktyvoje 2003/48/EB dėl palūkanų, gautų iš taupymo pajamų, apmokestinimo (1), ir pridedamo Supratimo memorandumo pasirašymo ir sudarymo, ypač į jo 2 straipsnį,
   kadangi:

               (1)

               Dėl Bulgarijos Respublikos ir Rumunijos stojimo reikia padaryti Europos bendrijos ir Šveicarijos Konfederacijos susitarimo, numatančio priemones, lygiavertes toms, kurios išdėstytos Tarybos direktyvoje 2003/48/EB dėl palūkanų, gautų iš taupymo pajamų, apmokestinimo, I priedo (Kompetentingų institucijų sąrašas) ir II priedo (Susijusių juridinių asmenų sąrašas) techninius pakeitimus.

               (2)

               Bulgarija ir Rumunija paskyrė atitinkamas kompetentingas institucijas ir apie tai atitinkamai 2008 m. sausio 28 d. ir 2007 m. liepos 17 d. oficialiu raštu pranešė Komisijos Generaliniam sekretoriatui. Šiuos duomenis Komisija paprastu raštu turi pranešti Šveicarijos valdžios institucijoms.

               (3)

               Tarybos direktyvos 2003/48/EB (2) priedo susijusių subjektų sąrašas iš dalies pakeistas Tarybos direktyva 2006/98/EB (3), kuria dėl Bulgarijos ir Rumunijos stojimo adaptuotos kai kurios direktyvos mokesčių srityje. Siekdama užtikrinti tai, kad šie pakeitimai būtų parodyti susitarime su Šveicarija, Komisija turi vykdyti jai Tarybos suteiktus įgaliojimus ir abipusiu susitarimu su Šveicarija atitinkamai iš dalies pakeisti susitarimo II priedą,

         NUSPRENDĖ:
   1 straipsnis
   Bendrijos vardu patvirtinamas susitarimas pasikeičiant laiškais tarp Europos bendrijos ir Šveicarijos Konfederacijos dėl tam tikrų Europos bendrijos ir Šveicarijos Konfederacijos susitarimo, numatančio technines priemones, lygiavertes toms, kurios išdėstytos Tarybos direktyvoje 2003/48/EB dėl palūkanų, gautų iš taupymo pajamų, apmokestinimo, I ir II priedų techninių pakeitimų dėl Bulgarijos Respublikos ir Rumunijos stojimo.
   Pasikeitimo laiškais tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), kuriam (-iems) suteikiama teisė pasirašyti Bendriją įpareigojantį susitarimą pasikeičiant laiškais.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2009 m. kovo 10 d.

            Komisijos vardu

         László KOVÁCS

            Komisijos narys

      (1)  OL L 385, 2004 12 29, p. 28.

      (2)  OL L 157, 2003 6 26, p. 38.

      (3)  OL L 363, 2006 12 20, p. 129.
   PRIEDAS

         Susitarimas pasikeičiant laiškais tarp Europos bendrijos ir Šveicarijos Konfederacijos dėl tam tikrų Europos bendrijos ir Šveicarijos Konfederacijos susitarimo, numatančio technines priemones, lygiavertes toms, kurios išdėstytos Tarybos direktyvoje 2003/48/EB dėl palūkanų, gautų iš taupymo pajamų, apmokestinimo, I ir II priedų techninių pakeitimų dėl Bulgarijos Respublikos ir Rumunijos stojimo
         Gerbiamasis pone,
         Turiu garbę priminti Europos bendrijos ir Šveicarijos Konfederacijos susitarimą, numatantį priemones, lygiavertes toms, kurios išdėstytos Tarybos direktyvoje 2003/48/EB dėl palūkanų, gautų iš taupymo pajamų, apmokestinimo.
         Dėl Bulgarijos Respublikos ir Rumunijos stojimo reikia padaryti kai kuriuos Europos bendrijos ir Šveicarijos Konfederacijos susitarimo, numatančio priemones, lygiavertes toms, kurios išdėstytos Tarybos direktyvoje 2003/48/EB dėl palūkanų, gautų iš taupymo pajamų, apmokestinimo, priedų techninius pakeitimus, kaip numatyta 21 straipsnio 2 dalyje.
         Minėto susitarimo 21 straipsnio 2 dalyje numatyta, kad I priedo kompetentingų institucijų sąrašas gali būti iš dalies keičiamas pateikiant pranešimą kitai susitariančiajai šaliai; Šveicarijai pranešant apie to priedo a punkte nurodytą instituciją, o Bendrijai – apie kitas institucijas.
         Bendrijos vardu pažymiu, kad Bulgarijos Respublikos ir Rumunijos kompetentingos institucijos yra:

                     —

                     Bulgarijoje – Изпълнителният директор на Националната агенция за приходите arba įgaliotasis atstovas,

                     —

                     Rumunijoje – Președintele Agenției Naționale de Administrare Fiscală arba įgaliotasis atstovas

               ir jos turi būti įtrauktos į I priedą atitinkamai aa ir ab punktuose po z punkte nurodytų kompetentingų institucijų.
         Be to, 21 straipsnio 2 dalyje teigiama, kad II priedo susijusių subjektų sąrašas gali būti iš dalies keičiamas abipusiu susitarimu.
         Todėl norėčiau paprašyti Jūsų sutikti su II priedo pakeitimais tam, kad būtų įtraukti susiję Bulgarijos ir Rumunijos subjektai, įrašant šį tekstą:

                     —

                     tarp Bulgarijos ir Ispanijos subjektų – „Bulgarijos Общините (savivaldybių) Социалноосигурителни фондове (socialinės apsaugos fondai)“; ir

                     —

                     tarp Portugalijos ir Slovakijos subjektų – „Rumunija autoritățile administrației publice locale (vietos viešosios valdžios administracijos institucijos)“.

               Susitarimas pasikeičiant laiškais įsigalioja atsakymo dieną. Susitarimo pasikeitimo laiškais nuostatos taikomos atgaline data nuo 2007 m. sausio 1 d.
         Pagarbiai

               Europos bendrijos vardu

            Robert VERRUE

         Gerbiamasis pone,
         Turiu garbės pranešti, kad gavau Jūsų... dienos laišką, kuriame rašoma:
         „Gerbiamasis Pone,
         Turiu garbę priminti Europos bendrijos ir Šveicarijos Konfederacijos susitarimą, numatantį priemones, lygiavertes toms, kurios išdėstytos Tarybos direktyvoje 2003/48/EB dėl palūkanų, gautų iš taupymo pajamų, apmokestinimo.
         Dėl Bulgarijos Respublikos ir Rumunijos stojimo reikia padaryti kai kuriuos Europos bendrijos ir Šveicarijos Konfederacijos susitarimo, numatančio priemones, lygiavertes toms, kurios išdėstytos Tarybos direktyvoje 2003/48/EB dėl palūkanų, gautų iš taupymo pajamų, apmokestinimo, priedų techninius pakeitimus, kaip numatyta 21 straipsnio 2 dalyje.
         Minėto susitarimo 21 straipsnio 2 dalyje numatyta, kad I priedo kompetentingų institucijų sąrašas gali būti iš dalies keičiamas pateikiant pranešimą kitai susitariančiajai šaliai; Šveicarijai pranešant apie to priedo a punkte nurodytą instituciją, o Bendrijai – apie kitas institucijas.
         Bendrijos vardu pažymiu, kad Bulgarijos Respublikos ir Rumunijos kompetentingos institucijos yra:

                     —

                     Bulgarijoje – Изпълнителният директор на Националната агенция за приходите arba įgaliotasis atstovas,

                     —

                     Rumunijoje – Președintele Agenției Naționale de Administrare Fiscală arba įgaliotasis atstovas

               ir jos turi būti įtrauktos į I priedą atitinkamai aa ir ab punktuose po z punkte nurodytų kompetentingų institucijų.
         Be to, 21 straipsnio 2 dalyje teigiama, kad II priedo susijusių subjektų sąrašas gali būti iš dalies keičiamas abipusiu susitarimu.
         Todėl norėčiau paprašyti Jūsų sutikti su II priedo pakeitimais tam, kad būtų įtraukti susiję Bulgarijos ir Rumunijos subjektai, įrašant šį tekstą:

                     —

                     tarp Bulgarijos ir Ispanijos subjektų – „Bulgarijos Общините (savivaldybių) Социалноосигурителни фондове (socialinės apsaugos fondai)“ ir

                     —

                     tarp Portugalijos ir Slovakijos subjektų – „Rumunija autoritățile administrației publice locale (vietos viešosios valdžios administracijos institucijos)“.

               Susitarimas pasikeičiant laiškais įsigalioja atsakymo dieną. Susitarimo pasikeitimo laiškais nuostatos taikomos atgaline data nuo 2007 m. sausio 1 d.
         Pagarbiai

               Europos bendrijos vardu

            Robert VERRUE“

         Pritariu II priedo pakeitimui, kaip siūlyta Jūsų laiške, ir patvirtinu, kad šis susitarimas pasikeičiant laiškais įsigalioja atsakymo dieną ir kad jo nuostatos taikomos atgaline tvarka nuo 2007 m. sausio 1 d.
         Pagarbiai

               Šveicarijos Konfederacijos vardu

               Šveicarijos atstovybės Europos Sąjungoje vadovas

            Jacques DE WATTEVILLE


title: 2016 m. balandžio 11 d. Tarybos sprendimas, kuriuo skiriami Darbuotojų saugos ir sveikatos patariamojo komiteto Graikijai, Vengrijai ir Švedijai atstovaujantys nariai ir pakaitiniai nariai

text:
13.4.2016

               LT

               Europos Sąjungos oficialusis leidinys

               C 130/3

         TARYBOS SPRENDIMAS
   2016 m. balandžio 11 d.
   kuriuo skiriami Darbuotojų saugos ir sveikatos patariamojo komiteto Graikijai, Vengrijai ir Švedijai atstovaujantys nariai ir pakaitiniai nariai
   (2016/C 130/02)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. liepos 22 d. Tarybos sprendimą, įsteigiantį Darbuotojų saugos ir sveikatos patariamąjį komitetą (1), ypač į jo 3 straipsnį,
   atsižvelgdama į valstybių narių Vyriausybių Tarybai pateiktą kandidatų sąrašą,
   kadangi:

               (1)

               2016 m. vasario 24 d. sprendimu (2) Taryba paskyrė Darbuotojų saugos ir sveikatos patariamojo komiteto narius ir pakaitinius narius laikotarpiui nuo 2016 m. vasario 29 d. iki 2019 m. vasario 28 d.;

               (2)

               Graikijos, Vengrijos ir Švedijos vyriausybės pateikė papildomų kandidatūrų kelioms vietoms užimti,

         PRIĖMĖ ŠĮ SPRENDIMĄ:
   1 straipsnis
   Laikotarpiui iki 2019 m. vasario 28 d. Darbuotojų saugos ir sveikatos patariamojo komiteto nariais ir pakaitiniais nariais skiriami:
   I.   VYRIAUSYBIŲ ATSTOVAI

               Šalis

               Nariai

               Pakaitiniai nariai

               Graikija

               Ioannis KONSTANTAKOPOULOS

               Aggeliki MOIROU
               Georgios GOURZOULIDIS

               Švedija

               Erna ZELMIN-EKENHEM

               Boel CALLERMO
               Anne-Sofie DALENG

   II.   PROFESINIŲ SĄJUNGŲ ATSTOVAI

               Šalis

               Nariai

               Pakaitiniai nariai

               Graikija

               Ioannis ADAMAKIS

               Andreas STOIMENIDIS
               Alexandros KOMINIS

               Vengrija

               Károly GYÖRGY

               Švedija

               Christina JÄRNSTEDT

               Karin FRISTEDT
               Elise-Marie DONOVAN

   III.   DARBDAVIŲ ORGANIZACIJŲ ATSTOVAI

               Šalis

               Nariai

               Pakaitiniai nariai

               Graikija

               Christos KAVALOPOULOS

               Anastasia AVLONITOU
               Antonios MEGOULIS

               Vengrija

               Ágnes BODNÁR

               Melinda GÁL PARRAGHNÉ

               Švedija

               Bodil MELLBLOM

               Ned CARTER
               Cecilia ANDERSSON

         2 straipsnis
   Narius ir pakaitinius narius, kurių kandidatūros dar nėra pateiktos, Taryba paskiria vėliau.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2016 m. balandžio 11 d.

            Tarybos vardu

            Pirmininkas

         M.H.P. VAN DAM

      (1)  OL C 218, 2003 9 13, p. 1.

      (2)  2016 m. vasario 24 d. Tarybos sprendimas, kuriuo skiriami Darbuotojų saugos ir sveikatos patariamojo komiteto nariai ir pakaitiniai nariai (OL C 79, 2016 3 1, p. 1).


title: 2004 m. liepos 26 d. Tarybos sprendimas 2004/843/BUSP, dėl Europos Sąjungos ir Norvegijos Karalystės susitarimo dėl keitimosi įslaptinta informacija saugumo procedūrų sudarymo

text:
9.12.2004

               LT

               Europos Sąjungos oficialusis leidinys

               L 362/28

         TARYBOS SPRENDIMAS 2004/843/BUSP
   2004 m. liepos 26 d.
   dėl Europos Sąjungos ir Norvegijos Karalystės susitarimo dėl keitimosi įslaptinta informacija saugumo procedūrų sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 24 ir 38 straipsnius,
   atsižvelgdama į pirmininkaujančios valstybės narės rekomendaciją,
   kadangi:

               (1)

               2003 m. lapkričio 27–28 d. susitikime Taryba nusprendė įgalioti pirmininkaujančią valstybę narę, padedant Generaliniam sekretoriui – vyriausiajam įgaliotiniui, pagal Europos Sąjungos sutarties 24 ir 38 straipsnius pradėti derybas su tam tikromis trečiosiomis šalimis, kad Europos Sąjunga su kiekviena iš jų pasirašytų susitarimą dėl keitimosi įslaptinta informacija saugumo procedūrų.

               (2)

               Gavusi įgaliojimus pradėti derybas pirmininkaujanti valstybė narė, padedant Generaliniam sekretoriui – vyriausiajam įgaliotiniui, susitarė su Norvegijos Karalyste dėl susitarimo dėl keitimosi įslaptinta informacija saugumo procedūrų.

               (3)

               Susitarimas turėtų būti patvirtintas,

         NUSPRENDĖ:
   1 straipsnis
   Europos Sąjungos vardu patvirtinamas Europos Sąjungos ir Norvegijos Karalystės susitarimas dėl keitimosi įslaptinta informacija saugumo procedūrų.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį, įgaliotą pasirašyti Susitarimą, kad jis taptų privalomas Europos Sąjungai.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2004 m. liepos 26 d.

            Tarybos vardu

            Pirmininkas

         B. R. BOT

   EUROPOS SĄJUNGOS
   ir Norvegijos Karalystės susitarimas dėl keitimosi įslaptinta informacija saugumo procedūrų
   EUROPOS SĄJUNGA,
   toliau – ES,
   atstovaujama
   Europos Sąjungos Tarybai pirmininkaujančios valstybės narės,
   ir
   NORVEGIJOS KARALYSTĖ,
   toliau – Šalys,

         SUSITARĖ:
   1 straipsnis
   Siekiant įgyvendinti tikslus visais būdais sustiprinti kiekvienos iš Šalių saugumą, šis Susitarimas taikomas bet kuria forma Šalių viena kitai teikiamai ar pasikeistai įslaptintai informacijai ar medžiagai.
   2 straipsnis
   Šiame Susitarime „įslaptinta informacija“ – bet kokia informacija (t. y. žinios, kurios gali būti perduodamos bet kokia forma) ar medžiaga, kurią, kaip nustatyta, reikia saugoti nuo neleistino atskleidimo ir kuri yra priskirta tokiai informacijai pagal saugumo klasifikaciją (toliau – įslaptinta informacija).
   3 straipsnis
   Šiame Susitarime ES – Europos Sąjungos Taryba (toliau – Taryba), Tarybos Generalinis sekretorius – vyriausiasis įgaliotinis ir Generalinis sekretoriatas bei Europos Bendrijų Komisija (toliau – Europos Komisija).
   4 straipsnis
   Kiekviena Šalis:

               a)

               saugo kitos Šalies suteiktą ar su kita Šalimi pasikeistą šio Susitarimo reglamentuojamą įslaptintą informaciją;

               b)

               užtikrina, kad būtų išlaikyta informaciją teikiančios Šalies nustatyta suteiktos ar pasikeistos šio Susitarimo reglamentuojamos įslaptintos informacijos saugumo klasifikacija. Gaunančioji Šalis saugo įslaptintą informaciją pagal jos teisės aktuose dėl lygiavertę saugumo klasifikaciją turinčios informacijos ar medžiagos apsaugos išdėstytas nuostatas, kaip nustatyta saugumo priemonėse, kurių turi būti imtasi remiantis 11 ir 12 straipsniais;

               c)

               nenaudoja tokios šio Susitarimo reglamentuojamos įslaptintos informacijos kitais tikslais, išskyrus nustatytus informacijos teikėjo ir tuos, kuriais informacija suteikta ar ja pasikeista;

               d)

               be informacijos teikėjo išankstinio sutikimo neatskleidžia tokios šio Susitarimo reglamentuojamos įslaptintos informacijos trečiosioms šalims ar bet kuriai ES institucijai ar subjektui, neišvardytiems 3 straipsnyje.

         5 straipsnis
   1.   Įslaptintą informaciją viena Šalis (informaciją teikiančioji Šalis) gali atskleisti arba teikti kitai Šaliai (gaunančiajai Šaliai) laikydamasi informacijos teikėjo kontrolės principo.
   2.   Teikiant informaciją gavėjams, kurie nėra šio Susitarimo Šalys, sprendimą dėl įslaptintos informacijos atskleidimo ar teikimo priima gaunančioji Šalis, gavusi informaciją teikiančiosios Šalies sutikimą, laikydamasi informacijos teikėjo kontrolės principo, kaip apibrėžta jos saugumą reglamentuojančiuose teisės aktuose.
   3.   Įgyvendinant šio straipsnio 1 ir 2 dalis neleidžiamas bendrasis perdavimas, išskyrus atvejus, kai Šalys nustato ir suderina jų veiklos reikalavimus atitinkančią tvarką dėl tam tikrų kategorijų informacijos.
   6 straipsnis
   Visos šio Susitarimo 3 straipsnyje nurodytos Šalys ir visi jų subjektai turi saugumo organizaciją ir saugumo programas, paremtas Šalių saugumo sistemose įgyvendinamais tokiais pagrindiniais principais ir būtiniausiais saugumo standartais, kurie turi būti nustatyti remiantis 11 ir 12 straipsniais, kad būtų užtikrinta, jog šio Susitarimo reglamentuojamai įslaptintai informacijai būtų taikoma lygiaverčio lygio apsauga.
   7 straipsnis
   1.   Šalys užtikrina, kad visų asmenų, kuriems vykdant jų oficialias pareigas yra būtina galimybė naudotis pagal šį susitarimą teikiama arba pasikeičiama įslaptinta informacija arba dėl kurių pareigų ar funkcijų ši galimybė gali būti suteikta, patikimumas būtų reikiamai patikrinamas prieš suteikiant jiems galimybę naudotis tokia informacija.
   2.   Patikimumo patikrinimo tvarka turi sudaryti sąlygas nustatyti, ar asmuo, atsižvelgiant į jo lojalumą ir patikimumą, gali naudotis įslaptinta informacija.
   8 straipsnis
   Šalys teikia savitarpio pagalbą šiuo Susitarimu reglamentuojamos įslaptintos informacijos saugumo ir bendro saugumo intereso reikalų srityse. 11 straipsnyje nurodytos institucijos vykdo abipuses saugumo konsultacijas ir patikrinimus saugumo priemonių, kurių turi būti imtasi remiantis 11 ir 12 straipsniais, veiksmingumui įvertinti pagal savo atsakomybės sritis.
   9 straipsnis
   1.   Šiame Susitarime

               a)

               ES atveju:
               visa korespondencija siunčiama Tarybai šiuo adresu:

                           Council of the European Union

                           Chief Registry Officer

                           Rue de la Loi/Wetstraat, 175

                           B-1048 Brussels

                     Visą korespondenciją Tarybos vyriausiasis registracijos padalinio pareigūnas perduoda valstybėms narėms ir Europos Komisijai, atsižvelgiant į šio straipsnio 2 dalį.

               b)

               Norvegijos Karalystės atveju:
               visa korespondencija adresuojama Norvegijos užsienio reikalų ministerijos vyriausiajam registracijos padalinio pareigūnui ir perduodama per Norvegijos misiją prie Europos Sąjungos šiuo adresu:

                           Mission of Norway to the European Union

                           Registry Officer

                           Rue Archimède/Archimedesstraat 17

                           B-1000 Brussels

         2.   Išskirtinais atvejais korespondencija iš vienos Šalies, kuria gali naudotis tik tam tikri tos Šalies kompetentingi pareigūnai, organai ar tarnybos, dėl darbinių priežasčių gali būti adresuojama ir prieinama tik tam tikriems kitos Šalies kompetentingiems pareigūnams, organams ar tarnyboms, kurie yra konkrečiai nurodyti gavėjais, atsižvelgiant į jų kompetenciją ir laikantis būtinumo žinoti principo. Europos Sąjungos atveju tokia korespondencija perduodama per Tarybos vyriausiąjį registracijos padalinio pareigūną.
   10 straipsnis
   Norvegijos gynybos ministerija ir Tarybos bei Europos Komisijos generaliniai sekretoriai prižiūri šio Susitarimo įgyvendinimą.
   11 straipsnis
   Šiam Susitarimui įgyvendinti:

               1)

               Norvegijos nacionalinė saugumo tarnyba (NNST), veikianti Norvegijos vyriausybės vardu ir jai prižiūrint, yra atsakinga už saugumo priemonių dėl Norvegijos Karalystei pagal šį Susitarimą teikiamos įslaptintos informacijos apsaugos parengimą.

               2)

               Tarybos Generalinio sekretoriato saugumo tarnyba (toliau – TGS saugumo tarnyba), vadovaujama Tarybos generalinio sekretoriaus ir jo vardu, veikianti Tarybos vardu ir jai prižiūrint, yra atsakinga už saugumo priemonių dėl Europos Sąjungai pagal šį Susitarimą teikiamos įslaptintos informacijos apsaugos parengimą.

               3)

               Europos Komisijos saugumo direktoratas, veikiantis Europos Komisijos vardu ir jai prižiūrint, yra atsakingas už saugumo priemonių dėl įslaptintos informacijos, kuri teikiama arba kuria keičiamasi pagal šį Susitarimą, apsaugos Europos Komisijoje ir jos patalpose parengimą.

         12 straipsnis
   Saugumo priemonėse, kurios pagal 11 straipsnį turi būti priimamos susitarus trims atitinkamoms tarnyboms, nustatomi šiuo Susitarimu reglamentuojamos įslaptintos informacijos abipusio saugumo užtikrinimo standartai. ES šiuos standartus tvirtina Tarybos saugumo komitetas.
   13 straipsnis
   11 straipsnyje nurodytos institucijos nustato tvarką, kurios reikia laikytis įrodžius arba įtarus šiuo Susitarimu reglamentuojamos įslaptintos informacijos neteisėtą atskleidimą.
   14 straipsnis
   Prieš Šalims viena kitai teikiant šiuo Susitarimu reglamentuojamą įslaptintą informaciją 11 straipsnyje nurodytos atsakingos saugumo institucijos turi patvirtinti, kad gaunančioji Šalis gali apsaugoti šiuo Susitarimu reglamentuojamą informaciją tokiu būdu, kuris atitiktų priemones, kurių turi būti imtasi pagal 11 ir 12 straipsnius.
   15 straipsnis
   Šis Susitarimas niekaip nekliudo Šalims sudaryti kitų susitarimų, susijusių su šiuo Susitarimu reglamentuojamos įslaptintos informacijos teikimu ar keitimusi ja, jei tokie susitarimai neprieštarauja šio Susitarimo nuostatoms.
   16 straipsnis
   Visi Europos Sąjungos ir Norvegijos Karalystės nesutarimai, kylantys aiškinant ar taikant šį Susitarimą, sprendžiami Šalių derybų keliu.
   17 straipsnis
   1.   Šis Susitarimas įsigalioja pirmą kito mėnesio dieną po to, kai Šalys praneša viena kitai apie šiuo tikslu būtinų vidaus procedūrų užbaigimą.
   2.   Bet kurios Šalies prašymu šis Susitarimas gali būti peržiūrėtas, svarstant galimus pakeitimus.
   3.   Bet koks šio Susitarimo pakeitimas sudaromas išskirtinai raštu ir bendru Šalių susitarimu. Jis įsigalioja įvykdžius šio straipsnio 1 dalyje nustatytą savitarpio pranešimo sąlygą.
   18 straipsnis
   Šį Susitarimą viena Šalis gali denonsuoti pateikdama kitai Šaliai raštišką denonsavimo pranešimą. Toks denonsavimas įsigalioja praėjus šešiems mėnesiams nuo dienos, kurią kita Šalis gauna pranešimą, tačiau tai neturi poveikio įsipareigojimams, jau kilusiems pagal šio Susitarimo nuostatas. Visų pirma pagal šį Susitarimą suteikta ar pasikeista visa įslaptinta informacija toliau saugoma laikantis šiame Susitarime išdėstytų nuostatų.

      TAI PATVIRTINDAMI, toliau nurodyti tinkamai įgalioti asmenys pasirašė šį Susitarimą.
      Priimta 2004 m. lapkričio 22 d. Briuselyje dviem egzemplioriais, kurių kiekvienas sudarytas anglų kalba.

            Europos Sąjungos vardu

            Norvegijos Karalystės vardu


title: 2005 m. birželio 13 d. Tarybos sprendimas 2005/444/BUSP, įgyvendinantis Bendrąją poziciją 2004/161/BUSP, atnaujinančią ribojančias priemones Zimbabvei

text:
16.6.2005

               LT

               Europos Sąjungos oficialusis leidinys

               L 153/37

      TARYBOS SPRENDIMAS 2005/444/BUSP
   2005 m. birželio 13 d.
   įgyvendinantis Bendrąją poziciją 2004/161/BUSP, atnaujinančią ribojančias priemones Zimbabvei
   EUROPOS SĄJUNGOS TARYBA,
   atsižvelgdama į Bendrąją poziciją 2004/161/BUSP (1), ypač į jos 6 straipsnį kartu su Europos Sąjungos sutarties 23 straipsnio 2 dalimi,
   kadangi:

               (1)

               Bendrąja pozicija 2004/161/BUSP Taryba patvirtino priemones, kuriomis inter alia siekiama užkirsti kelią asmenims, užsiimantiems veikla, kuria labai pažeidžiami demokratijos principai, žmogaus teisės ir teisinės valstybės principai Zimbabvėje, atvykti į valstybių narių teritoriją ar vykti per ją tranzitu, bei jų lėšų ir ekonominių išteklių įšaldymą.

               (2)

               2005 m. vasario 21 d. Taryba priėmė Bendrąją poziciją 2005/146/BUSP (2), atnaujinančią Bendrąją poziciją 2004/161/BUSP.

               (3)

               Bendrosios pozicijos 2004/161/BUSP priede pateiktas asmenų, kuriems taikomos ribojančios priemonės, sąrašas turėtų būti atnaujintas po Vyriausybės pertvarkymo Zimbabvėje,

         NUSPRENDĖ:
   1 straipsnis
   Bendrosios pozicijos 2004/161/BUSP priedas pakeičiamas šio sprendimo priedu.
   2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Liuksemburge, 2005 m. birželio 13 d.

            Tarybos vardu

            Pirmininkas

         J. ASSELBORN

      (1)  OL L 50, 2004 2 20, p. 66.

      (2)  OL L 49, 2005 2 22, p. 30.

      PRIEDAS
      4 ir 5 straipsniuose nurodytų asmenų sąrašas

                  1.

                  Mugabe, Robert Gabriel

                  Prezidentas, gimęs 1924 m. vasario 21 d.

                  2.

                  Bonyongwe, Happyton

                  Centrinės žvalgybos organizacijos generalinis direktorius, gimęs 1960 m. lapkričio 6 d.

                  3.

                  Buka (kitaip vadinamas Bhuka)

                  Flora Specialiųjų reikalų ministras, atsakingas už žemę ir persikėlimo programas (buvęs valstybės ministras viceprezidento administracijoje ir buvęs valstybės ministras, atsakingas už žemės reformos programą Prezidentūroje), gimęs 1968 m. vasario 25 d.

                  4.

                  Chapfika, David

                  Finansų ministro pavaduotojas (buvęs finansų ir ekonominės plėtros ministro pavaduotojas), gimęs 1957 m. balandžio 7 d.

                  5.

                  Charamba, George

                  Informacijos ir viešumo departamento nuolatinis sekretorius, gimęs 1963 m. balandžio 4 d.

                  6.

                  Charumbira, Fortune Zefanaya

                  Buvęs vietos valdžios, viešųjų darbų ir nacionalinio aprūpinimo būstu ministro pavaduotojas, gimęs 1962 m. birželio 10 d.

                  7.

                  Chigudu, Tinaye

                  Provincijos gubernatorius: Manicaland

                  8.

                  Chigwedere, Aeneas Soko

                  Švietimo, sporto ir kultūros ministras, gimęs 1939 m. lapkričio 25 d.

                  9.

                  Chihota, Phineas

                  Pramonės ir tarptautinės prekybos ministro pavaduotojas

                  10.

                  Chihuri, Augustine

                  Policijos komisaras, gimęs 1953 m. kovo 10 d.

                  11.

                  Chimbudzi, Alice

                  Zimbabvės Afrikos nacionalinės sąjungos (Patriotinio fronto) politbiuro komiteto narė

                  12.

                  Chimutengwende, Chen

                  Viešųjų ir interaktyviųjų reikalų valstybės ministras (buvęs pašto ir telekomunikacijų ministras), gimęs 1943 m. rugpjūčio 28 d.

                  13.

                  Chinamasa, Patrick Anthony

                  Teisingumo, teisės ir parlamentinių reikalų ministras, gimęs 1947 m. sausio 25 d.

                  14.

                  Chindori-Chininga, Edward Takaruza

                  Buvęs kasyklų ir kasybos vystymo ministras, gimęs 1955 m. kovo 14 d.

                  15.

                  Chipanga, Tongesai Shadreck

                  Buvęs vidaus reikalų ministro pavaduotojas, gimęs 1946 m. spalio 10 d.

                  16.

                  Chitepo, Victoria

                  Zimbabvės Afrikos nacionalinės sąjungos (Patriotinio fronto) politbiuro komiteto narė, gimusi 1928 m. kovo 27 d.

                  17.

                  Chiwenga, Constantine

                  Zimbabvės gynybinių pajėgų vadas, generolas (buvęs kariuomenės vadas, generolas leitenantas), gimęs 1956 m. rugpjūčio 25 d.

                  18.

                  Chiweshe, George

                  Zimbabvės rinkimų komisijos pirmininkas (Aukščiausiojo teismo teisėjas ir prieštaringo rinkiminių apygardų nustatymo komiteto pirmininkas), gimęs 1953 m. birželio 4 d.

                  19.

                  Chiwewe, Willard

                  Provincijos gubernatorius: Masvingo (buvęs vyresnysis sekretorius, atsakingas už specialiuosius reikalus Prezidentūroje), gimęs 1949 m. kovo 19 d.

                  20.

                  Chombo, Ignatius Morgan Chininya

                  Vietos valdžios, viešųjų darbų ir nacionalinio aprūpinimo būstu ministras, gimęs 1952 m. rugpjūčio 1 d.

                  21.

                  Dabengwa, Dumiso

                  Zimbabvės Afrikos nacionalinės sąjungos (Patriotinio fronto) politbiuro vyresnysis komiteto narys, gimęs 1939 m.

                  22.

                  Damasane, Abigail

                  Moterų reikalų, lyčių ir bendruomenės vystymosi ministro pavaduotoja

                  23.

                  Goche, Nicholas Tasunungurwa

                  Viešųjų paslaugų, darbo ir socialinės gerovės ministras (buvęs nacionalinio saugumo ministras Prezidentūroje), gimęs 1946 m. rugpjūčio 1 d.

                  24.

                  Gombe, G

                  Rinkimų priežiūros komisijos pirmininkas

                  25.

                  Gula-Ndebele, Sobuza

                  Buvęs rinkimų priežiūros komisijos pirmininkas

                  26.

                  Gumbo, Rugare Eleck Ngidi

                  Ekonominės plėtros ministras (buvęs valstybės įmonių ir pusiau valstybinių organizacijų valstybės ministras Prezidentūroje), gimęs 1940 m. kovo 8 d.

                  27.

                  Hove, Richard

                  Zimbabvės Afrikos nacionalinės sąjungos (Patriotinio fronto) politbiuro ekonomikos reikalų sekretorius, gimęs 1935 m.

                  28.

                  Hungwe, Josaya (kitaip vadinamas Josiah) Dunira

                  Buvęs provincijos gubernatorius: Masvingo, gimęs 1935 m. lapkričio 7 d.

                  29.

                  Jokonya, Tichaona

                  Informacijos ir viešumo ministras, gimęs 1938 m. gruodžio 27 d.

                  30.

                  Kangai, Kumbirai

                  Zimbabvės Afrikos nacionalinės sąjungos (Patriotinio fronto) politbiuro komiteto narys, gimęs 1938 m. vasario 17 d.

                  31.

                  Karimanzira, David Ishemunyoro Godi

                  Provincijos gubernatorius: Harare ir Zimbabvės Afrikos nacionalinės sąjungos (Patriotinio fronto) politbiuro finansų sekretorius, gimęs 1947 m. gegužės 25 d.

                  32.

                  Kasukuwere, Saviour

                  Jaunimo vystymosi ir darbo vietų kūrimo ministro pavaduotojas bei Zimbabvės Afrikos nacionalinės sąjungos (Patriotinio fronto) politbiuro jaunimo reikalų sekretoriaus pavaduotojas, gimęs 1970 m. spalio 23 d.

                  33.

                  Kaukonde, Ray

                  Provincijos gubernatorius: Rytų Mashonaland, gimęs 1963 m. kovo 4 d.

                  34.

                  Kuruneri, Christopher Tichaona

                  Buvęs finansų ir ekonominės plėtros ministras, gimęs 1949 m. balandžio 4 d.NB: šiuo metu jam taikomas kardomasis suėmimas

                  35.

                  Langa, Andrew

                  Aplinkos ir turizmo ministro pavaduotojas bei buvęs transporto ir ryšių ministro pavaduotojas

                  36.

                  Lesabe, Thenjiwe V.

                  Zimbabvės Afrikos nacionalinės sąjungos (Patriotinio fronto) politbiuro moterų reikalų sekretorė, gimusi 1933 m.

                  37.

                  Machaya, Jason (kitaip vadinamas Jaison) Max Kokerai

                  Buvęs kasyklų ir kasybos vystymo ministro pavaduotojas, gimęs 1952 m. birželio 13 d.

                  38.

                  Made, Joseph Mtakwese

                  Žemės ūkio ir kaimo plėtros ministras (buvęs žemės, žemės ūkio ir persikėlimo kaime ministras), gimęs 1954 m. lapkričio 21 d.

                  39.

                  Madzongwe, Edna (kitaip vadinama Edina)

                  Zimbabvės Afrikos nacionalinės sąjungos (Patriotinio fronto) politbiuro gamybos ir darbo sekretoriaus pavaduotoja, gimusi 1943 m. liepos 11 d.

                  40.

                  Mahofa, Shuvai Ben

                  Buvęs jaunimo vystymosi, lyčių ir darbo vietų kūrimo ministro pavaduotojas, gimęs 1941 m. balandžio 4 d.

                  41.

                  Mahoso, Tafataona

                  Žiniasklaidos informacijos komisijos pirmininkas

                  42.

                  Makoni, Simbarashe

                  Zimbabvės Afrikos nacionalinės sąjungos (Patriotinio fronto) politbiuro ekonomikos reikalų Generalinio Sekretoriaus pavaduotojas (buvęs finansų ministras), gimęs 1950 m. kovo 22 d.

                  43.

                  Malinga, Joshua

                  Zimbabvės Afrikos nacionalinės sąjungos (Patriotinio fronto) politbiuro neįgaliųjų ir socialiai remtinų asmenų reikalų sekretoriaus pavaduotojas, gimęs 1944 m. balandžio 28 d.

                  44.

                  Mangwana, Paul Munyaradzi

                  Valstybės ministras (buvęs viešųjų paslaugų, darbo ir socialinės gerovės ministras), gimęs 1961 m. rugpjūčio 10 d.

                  45.

                  Manyika, Elliot Tapfumanei

                  Ministras be portfelio (buvęs jaunimo vystymosi, lyčių ir darbo vietų kūrimo ministras), gimęs 1955 m. liepos 30 d.

                  46.

                  Manyonda, Kenneth Vhundukai

                  Buvęs pramonės ir tarptautinės prekybos ministro pavaduotojas, gimęs 1934 m. rugpjūčio 10 d.

                  47.

                  Marumahoko, Rueben

                  Vidaus reikalų ministro pavaduotojas (buvęs energetikos ir elektros energetikos vystymo ministro pavaduotojas, gimęs 1948 m. balandžio 4 d.

                  48.

                  Masawi, Ephrahim Sango

                  Provincijos gubernatorius: Centrinis Mashonaland

                  49.

                  Masuku, Angeline

                  Provincijos gubernatorė: Pietų Matabeleland (Zimbabvės Afrikos nacionalinės sąjungos (Patriotinio fronto) politbiuro neįgaliųjų ir socialiai remtinų asmenų reikalų sekretorė), gimusi 1936 m. spalio 14 d.

                  50.

                  Mathema, Cain

                  Provincijos gubernatorius: Bulawayo

                  51.

                  Mathuthu, Thokozile

                  Provincijos gubernatorė: Šiaurės Matabeleland ir Zimbabvės Afrikos nacionalinės sąjungos (Patriotinio fronto) politbiuro transporto bei socialinės gerovės sekretoriaus pavaduotoja

                  52.

                  Matiza, Joel Biggie

                  Aprūpinimo būstu kaime ir socialinių paslaugų ministro pavaduotojas, gimęs 1960 m. rugpjūčio 17 d.

                  53.

                  Matonga, Brighton

                  Informacijos ir viešumo ministro pavaduotojas, gimęs 1969 m.

                  54.

                  Matshalaga, Obert

                  Užsienio reikalų ministro pavaduotojas

                  55.

                  Midzi, Amos Bernard (Mugenva)

                  Kasyklų ir kasybos vystymo ministras (buvęs Energetikos ir elektros energetikos vystymo ministras), gimęs 1952 m. liepos 4 d.

                  56.

                  Mnangagwa, Emmerson Dambudzo

                  Aprūpinimo būstu kaime ir socialinių paslaugų ministras (buvęs Parlamento pirmininkas), gimęs 1946 m. rugsėjo 15 d.

                  57.

                  Mohadi, Kembo Campbell Dugishi

                  Vidaus reikalų ministras (buvęs vietos valdžios, viešųjų darbų ir nacionalinio aprūpinimo būstu ministro pavaduotojas), gimęs 1949 m. lapkričio 15 d.

                  58.

                  Moyo, Jonathan

                  Buvęs informacijos ir viešumo valstybės ministras Prezidentūroje, gimęs 1957 m. sausio 12 d.

                  59.

                  Moyo, July Gabarari

                  Buvęs Energetikos ir elektros energetikos vystymo ministras (buvęs viešųjų paslaugų, darbo ir socialinės gerovės ministras), gimęs 1950 m. gegužės 7 d.

                  60.

                  Moyo, Simon Khaya

                  Zimbabvės Afrikos nacionalinės sąjungos (Patriotinio fronto) politbiuro teisės reikalų sekretoriaus pavaduotojas, gimęs 1945 m. NB: ambasadorius Pietų Afrikai

                  61.

                  Mpofu, Obert Moses

                  Pramonės ir tarptautinės prekybos ministras (buvęs provincijos gubernatorius: Šiaurės Matabeleland) (Zimbabvės Afrikos nacionalinės sąjungos (Patriotinio fronto) politbiuro nacionalinio saugumo sekretoriaus pavaduotojas), gimęs 1951 m. spalio 12 d.

                  62.

                  Msika, Joseph W.

                  Viceprezidentas, gimęs 1923 m. gruodžio 6 d.

                  63.

                  Msipa, Cephas George

                  Provincijos gubernatorius: Midlands, gimęs 1931 m. liepos 7 d.

                  64.

                  Muchena, Olivia Nyembesi (kitaip vadinama Nyembezi)

                  Mokslo ir technologijų valstybės ministrė Prezidentūroje (buvusi valstybės ministrė viceprezidento Msika administracijoje), gimusi 1946 m. rugpjūčio 18 d.

                  65.

                  Muchinguri, Oppah Chamu Zvipange

                  Moterų reikalų, lyčių ir bendruomenės vystymosi ministrė, Zimbabvės Afrikos nacionalinės sąjungos (Patriotinio fronto) politbiuro sekretorė lyčių ir kultūros klausimais, gimusi 1958 m. gruodžio 14 d.

                  66.

                  Mudede, Tobaiwa (Tonneth)

                  Generalinis civilinės būklės aktų registratorius, gimęs 1942 m. gruodžio 22 d.

                  67.

                  Mudenge, Isack Stanilaus Gorerazvo

                  Aukštojo tretinio mokymo ministras (buvęs užsienio reikalų ministras), gimęs 1941 m. gruodžio 17 d.

                  68.

                  Mugabe, Grace

                  Robert Gabriel Mugabe sutuoktinė, gimusi 1965 m. liepos 23 d.

                  69.

                  Mugabe, Sabina

                  Zimbabvės Afrikos nacionalinės sąjungos (Patriotinio fronto) politbiuro vyresnioji komiteto narė, gimusi 1934 m. spalio 14 d.

                  70.

                  Muguti, Edwin

                  Sveikatos ir vaikų gerovės ministro pavaduotojas, gimęs 1965 m.

                  71.

                  Mujuru, Joyce Teurai Ropa

                  Viceprezidentas (buvęs vandens išteklių ir infrastruktūros vystymo ministras), gimęs 1955 m. balandžio 15 d.

                  72.

                  Mujuru, Solomon T. R.

                  Zimbabvės Afrikos nacionalinės sąjungos (Patriotinio fronto) politbiuro vyresnysis komiteto narys, gimęs 1949 m. gegužės 1 d.

                  73.

                  Mumbengegwi, Samuel Creighton

                  Buvęs pramonės ir tarptautinės prekybos ministras, gimęs 1942 m. spalio 23 d.

                  74.

                  Mumbengegwi, Simbarashe

                  Užsienio reikalų ministras, gimęs 1945 m. liepos 20 d.

                  75.

                  Murerwa, Herbert Muchemwa

                  Finansų ministras (buvęs aukštojo ir tretinio mokymo ministras), gimęs 1941 m. liepos 31 d.

                  76.

                  Mushohwe, Christopher Chindoti

                  Transporto ir ryšių ministras (buvęs transporto ir ryšių ministro pavaduotojas), gimęs 1954 m. vasario 6 d.

                  77.

                  Mutasa, Didymus Noel Edwin

                  Nacionalinio saugumo ministras (buvęs specialiųjų reikalų ministras Prezidentūroje, atsakingas už antikorupcinės ir antimonopolinės veiklos programą, buvęs Zimbabvės Afrikos nacionalinės sąjungos (Patriotinio fronto) politbiuro išorės reikalų sekretorius, gimęs 1935 m. liepos 27 d.

                  78.

                  Mutezo, Munacho

                  Vandens išteklių ir infrastruktūros vystymo ministras

                  79.

                  Mutinhiri, Ambros (kitaip vadinamas Ambrose)

                  Jaunimo vystymosi, lyčių ir darbo vietų kūrimo ministras, atsargos brigados vadas

                  80.

                  Mutiwekuziva, Kenneth Kaparadza

                  Mažųjų ir vidutinių įmonių vystymo ir darbo vietų kūrimo ministro pavaduotojas (buvęs mažųjų ir vidutinių įmonių vystymo ministro pavaduotojas), gimęs 1948 m. gegužės 27 d.

                  81.

                  Muzenda, Tsitsi V.

                  Zimbabvės Afrikos nacionalinės sąjungos (Patriotinio fronto) politbiuro vyresnioji komiteto narė, gimusi 1922 m. spalio 28 d.

                  82.

                  Muzonzini, Elisha

                  Brigados vadas (buvęs Centrinės žvalgybos organizacijos generalinis direktorius), gimęs 1957 m. birželio 24 d.

                  83.

                  Ncube, Abedinico

                  Viešųjų paslaugų, darbo ir socialinės gerovės ministro pavaduotojas (buvęs užsienio reikalų ministro pavaduotojas), gimęs 1954 m. spalio 13 d.

                  84.

                  Ndlovu, Naison K.

                  Zimbabvės Afrikos nacionalinės sąjungos (Patriotinio fronto) politbiuro gamybos ir darbo sekretorius, gimęs 1930 m. spalio 22 d.

                  85.

                  Ndlovu, Richard

                  Zimbabvės Afrikos nacionalinės sąjungos (Patriotinio fronto) politbiuro komisariato sekretoriaus pavaduotojas, gimęs 1942 m. birželio 26 d.

                  86.

                  Ndlovu, Sikhanyiso

                  Zimbabvės Afrikos nacionalinės sąjungos (Patriotinio fronto) politbiuro komisariato sekretoriaus pavaduotoja, gimusi 1949 m. rugsėjo 20 d.

                  87.

                  Nguni, Sylvester

                  Žemės ūkio ministro pavaduotojas, gimęs 1955 m. rugpjūčio 4 d.

                  88.

                  Nhema, Francis

                  Aplinkos ir turizmo ministras, gimęs 1959 m. balandžio 17 d.

                  89.

                  Nkomo, John Landa

                  Parlamento pirmininkas (buvęs specialiųjų reikalų ministras Prezidentūroje), gimęs 1934 m. rugpjūčio 22 d.

                  90.

                  Nyambuya, Michael Reuben

                  Energetikos ir elektros energetikos vystymo ministras (buvęs generolas leitenantas, provincijos gubernatorius: Manicaland), gimęs 1955 m. liepos 23 d.

                  91.

                  Nyanhongo, Magadzire Hubert

                  Transporto ir ryšių ministro pavaduotojas

                  92.

                  Nyathi, George

                  Zimbabvės Afrikos nacionalinės sąjungos (Patriotinio fronto) politbiuro mokslo ir technologijų sekretoriaus pavaduotojas

                  93.

                  Nyoni, Sithembiso Gile Glad

                  Mažųjų ir vidutinių įmonių vystymo ir darbo vietų kūrimo ministrė (buvusi mažųjų ir vidutinių įmonių vystymo ministrė), gimusi 1949 m. rugsėjo 20 d.

                  94.

                  Parirenyatwa, David Pagwese

                  Sveikatos ir vaikų gerovės ministras (buvęs ministro pavaduotojas), gimęs 1950 m. rugpjūčio 2 d.

                  95.

                  Patel, Khantibhal

                  Zimbabvės Afrikos nacionalinės sąjungos (Patriotinio fronto) politbiuro finansų sekretoriaus pavaduotojas, gimęs 1928 m. spalio 28 d.

                  96.

                  Pote, Selina M.

                  Zimbabvės Afrikos nacionalinės sąjungos (Patriotinio fronto) politbiuro sekretoriaus lyčių ir kultūros klausimais pavaduotoja

                  97.

                  Rusere, Tino

                  Kasyklų ir kasybos vystymo ministro pavaduotojas (buvęs vandens išteklių ir infrastruktūros vystymo ministro pavaduotojas), gimęs 1945 m. gegužės 10 d.

                  98.

                  Sakabuya, Morris

                  Vietos valdžios, viešųjų darbų ir urbanistikos ministro pavaduotojas

                  99.

                  Sakupwanya, Stanley

                  Zimbabvės Afrikos nacionalinės sąjungos (Patriotinio fronto) politbiuro sveikatos ir vaikų gerovės sekretoriaus pavaduotojas

                  100.

                  Samkange, Nelson Tapera Crispen

                  Provincijos gubernatorius: Vakarų Mashonaland

                  101.

                  Sandi arba Sachi, E. (?)

                  Zimbabvės Afrikos nacionalinės sąjungos (Patriotinio fronto) politbiuro moterų reikalų sekretoriaus pavaduotoja

                  102.

                  Savanhu, Tendai

                  Zimbabvės Afrikos nacionalinės sąjungos (Patriotinio fronto) transporto ir socialinės gerovės sekretoriaus pavaduotojas, gimęs 1968 m. kovo 21 d.

                  103.

                  Sekeramayi, Sydney (kitaip vadinamas Sidney) Tigere

                  Gynybos ministras, gimęs 1944 m. kovo 30 d.

                  104.

                  Sekeremayi, Lovemore

                  Vyriausiasis rinkimų pareigūnas

                  105.

                  Shamu, Webster

                  Politikos įgyvendinimo valstybės ministras (buvęs politikos įgyvendinimo valstybės ministras Prezidentūroje), gimęs 1945 m. birželio 6 d.

                  106.

                  Shamuyarira, Nathan Marwirakuwa

                  Zimbabvės Afrikos nacionalinės sąjungos (Patriotinio fronto) politbiuro informacijos ir viešumo sekretorius, gimęs 1928 m. rugsėjo 29 d.

                  107.

                  Shiri, Perence

                  Oro pajėgų maršalas (oro pajėgos), gimęs 1955 m. lapkričio 1 d.

                  108.

                  Shumba, Isaiah Masvayamwando

                  Švietimo, sporto ir kultūros ministro pavaduotojas, gimęs 1949 m. sausio 3 d.

                  109.

                  Sibanda, Jabulani

                  Buvęs Nacionalinės karo veteranų asociacijos pirmininkas, gimęs 1970 m. gruodžio 31 d.

                  110.

                  Sibanda, Misheck Julius Mpande

                  Kabineto sekretorius (Nr. 117 Charles Utete įpėdinis), gimęs 1949 m. gegužės 3 d.

                  111.

                  Sibanda, Phillip Valerio (kitaip vadinamas Valentine)

                  Zimbabvės nacionalinės armijos vadas, generolas leitenantas, gimęs 1956 m. rugpjūčio 25 d.

                  112.

                  Sikosana, Absolom

                  Zimbabvės Afrikos nacionalinės sąjungos (Patriotinio fronto) politbiuro jaunimo reikalų sekretorius

                  113.

                  Stamps, Timothy

                  Patarėjas sveikatos klausimais Prezidentūroje, gimęs 1936 m. spalio 15 d.

                  114.

                  Tawengwa, Solomon Chirume

                  Zimbabvės Afrikos nacionalinės sąjungos (Patriotinio fronto) politbiuro finansų sekretoriaus pavaduotojas, gimęs 1940 m. birželio 15 d.

                  115.

                  Tungamirai, Josiah T.

                  Indigenacijos ir teisių suteikimo valstybės ministras, atsargos oro pajėgų maršalas (buvęs Zimbabvės Afrikos nacionalinės sąjungos (Patriotinio fronto) politbiuro sekretorius indigenacijos ir teisių suteikimo klausimais), gimęs 1948 m. spalio 8 d.

                  116.

                  Udenge, Samuel

                  Ekonominės plėtros ministro pavaduotojas

                  117.

                  Utete, Charles

                  Prezidentinio žemės peržiūros komiteto pirmininkas (buvęs Kabineto sekretorius), gimęs 1938 m. spalio 30 d.

                  118.

                  Zimonte, Paradzai

                  Kalėjimų direktorius, gimęs 1947 m. kovo 4 d.

                  119.

                  Zhuwao, Patrick

                  Mokslo ir technologijų ministro pavaduotojas (NB: Mugabe sūnėnas)

                  120.

                  Zvinavashe, Vitalis

                  Atsargos generolas (buvęs Gynybos štabo vadas), gimęs 1943 m. rugsėjo 27 d.


title: 2010/112/CFSP: 2010 m. vasario 22 d. Tarybos sprendimas 2010/112/BUSP dėl Europos Sąjungos specialiojo įgaliotinio Vidurinėje Azijoje įgaliojimų termino pratęsimo

text:
23.2.2010

               LT

               Europos Sąjungos oficialusis leidinys

               L 46/27

         TARYBOS SPRENDIMAS 2010/112/BUSP
   2010 m. vasario 22 d.
   dėl Europos Sąjungos specialiojo įgaliotinio Vidurinėje Azijoje įgaliojimų termino pratęsimo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2006 m. spalio 5 d. Taryba priėmė Sprendimą 2006/670/BUSP (1), paskiriantį Pierre MOREL Europos Sąjungos specialiuoju įgaliotiniu (toliau – ES specialusis įgaliotinis) Vidurinėje Azijoje.

               (2)

               2009 m. vasario 16 d. Taryba priėmė Bendruosius veiksmus 2009/130/BUSP (2), iš dalies keičiančius ES specialiojo įgaliotinio Vidurinėje Azijoje įgaliojimus ir pratęsiančius jų terminą iki 2010 m. vasario 28 d.

               (3)

               ES specialiojo įgaliotinio įgaliojimų terminas turėtų būti pratęstas iki 2010 m. rugpjūčio 31 d. Tačiau ES specialiojo įgaliotinio įgaliojimai gali būti atšaukti anksčiau, jeigu Sąjungos vyriausiajam įgaliotiniui užsienio reikalams ir saugumo politikai (toliau – vyriausiasis įgaliotinis) rekomendavus Taryba taip nusprendžia įsigaliojus sprendimui, kuriuo įsteigiama Europos išorės veiksmų tarnyba.

               (4)

               ES specialusis įgaliotinis vykdys savo įgaliojimus esant padėčiai, kuri gali pablogėti ir kurios metu gali būti pakenkta bendros užsienio ir saugumo politikos tikslams, nustatytiems Sutarties 21 straipsnyje,

         PRIĖMĖ ŠĮ SPRENDIMĄ:
   1 straipsnis
   Europos Sąjungos specialusis įgaliotinis
   Europos Sąjungos specialiojo įgaliotinio (toliau – ES specialusis įgaliotinis) Vidurinėje Azijoje Pierre MOREL įgaliojimų terminas pratęsiamas iki 2010 m. rugpjūčio 31 d. ES specialiojo įgaliotinio įgaliojimai gali būti atšaukti anksčiau, jei taip nuspręs Taryba remdamasi vyriausiojo įgaliotinio rekomendacija, įsigaliojus Europos išorės veiksmų tarnybą įsteigiančiam sprendimui.
   2 straipsnis
   Politikos tikslai
   ES specialiojo įgaliotinio įgaliojimai grindžiami Sąjungos politikos tikslais Vidurinėje Azijoje. Šie tikslai yra:

               a)

               skatinti gerus ir glaudžius Vidurinės Azijos šalių ir Sąjungos santykius, pagrįstus bendromis vertybėmis bei interesais, kaip nustatyta atitinkamuose susitarimuose;

               b)

               prisidėti prie stabilumo ir šalių bendradarbiavimo regione stiprinimo;

               c)

               prisidėti prie demokratijos, teisinės valstybės, gero valdymo ir pagarbos žmogaus teisėms ir pagrindinėms laisvėms Vidurinėje Azijoje stiprinimo;

               d)

               įveikti pagrindines grėsmes, visų pirma konkrečias problemas, turinčias tiesioginės įtakos Europai;

               e)

               didinti Sąjungos veiksmingumą ir matomumą regione, taip pat glaudžiau koordinuojant veiklą su kitais atitinkamais partneriais bei tarptautinėmis organizacijomis, pavyzdžiui, ESBO.

         3 straipsnis
   Įgaliojimai
   1.   Kad būtų pasiekti politikos tikslai, ES specialiajam įgaliotiniui suteikiami įgaliojimai:

               a)

               skatinti visapusišką Sąjungos politikos koordinavimą Vidurinėje Azijoje ir užtikrinti Sąjungos išorės veiksmų regione nuoseklumą;

               b)

               Sąjungos vyriausiojo įgaliotinio užsienio reikalams ir saugumo politikai vardu, laikantis savo įgaliojimų kartu su Komisija stebėti ES naujos partnerystės su Vidurine Azija strategijos įgyvendinimo procesą, teikti rekomendacijas ir reguliariai atsiskaityti atitinkamiems Tarybos organams;

               c)

               padėti Tarybai toliau plėtoti visapusišką politiką Vidurinėje Azijoje;

               d)

               įdėmiai sekti politinius įvykius Vidurinėje Azijoje plėtojant ir palaikant glaudžius ryšius su Vyriausybėmis, parlamentais, teismais, pilietine visuomene ir žiniasklaida;

               e)

               raginti Kazachstaną, Kirgiziją, Tadžikistaną, Turkmėniją ir Uzbekiją bendradarbiauti bendro intereso klausimais regione;

               f)

               plėtoti atitinkamus ryšius ir bendradarbiavimą su pagrindiniais suinteresuotais dalyviais regione ir su visomis atitinkamomis regioninėmis ir tarptautinėmis organizacijomis, įskaitant Šanchajaus bendradarbiavimo organizaciją (SCO), Eurazijos ekonominę bendriją (EURASEC), Bendravimo ir pasitikėjimo stiprinimo Azijoje priemonių konferenciją (CICA), Kolektyvinio saugumo sutarties organizaciją (CSTO), Vidurinės Azijos regioninio ekonominio bendradarbiavimo programą (CAREC) ir Vidurinės Azijos regioninį informacijos ir koordinavimo centrą (CARICC);

               g)

               prisidėti prie Sąjungos žmogaus teisių politikos ir Sąjungos gairių dėl žmogaus teisių, ypač susijusių su moterimis ir vaikais konfliktų paveiktose teritorijose, įgyvendinimo, visų pirma stebint pokyčius ir sprendžiant problemas šioje srityje;

               h)

               glaudžiai bendradarbiaujant su ESBO prisidėti prie konfliktų prevencijos ir sprendimo, plėtojant ryšius su valdžios institucijomis ir kitais vietos dalyviais (NVO, politinėmis partijomis, mažumomis, religinėmis grupėmis ir jų vadovais);

               i)

               prisidėti prie BUSP energijos tiekimo patikimumo, kovos su narkotikais ir vandens šaltinių valdymo aspektų, susijusių su Vidurine Azija, formulavimo.

         2.   ES specialusis įgaliotinis remia Sąjungos vyriausiojo įgaliotinio užsienio reikalams ir saugumo politikai darbą ir stebi bendrą visų sričių Sąjungos veiklą šiame regione.
   4 straipsnis
   Įgaliojimų įgyvendinimas
   1.   ES specialusis įgaliotinis yra atsakingas už įgaliojimų įgyvendinimą; jo veiklą prižiūri ir jai vadovauja Sąjungos vyriausiasis įgaliotinis užsienio reikalams ir saugumo politikai.
   2.   Politinis ir saugumo komitetas (PSK) palaiko ypatingus ryšius su ES specialiuoju įgaliotiniu, o su Taryba bendraujama pirmiausia pasitelkus šį komitetą. PSK teikia ES specialiajam įgaliotiniui strategines konsultacijas ir politines nuorodas pagal jo įgaliojimus, nepažeisdamas vyriausiojo įgaliotinio įgaliojimų.
   5 straipsnis
   Finansavimas
   1.   Su ES specialiojo įgaliotinio įgaliojimų vykdymu nuo 2010 m. kovo 1 d. iki 2010 m. rugpjūčio 31 d. susijusioms išlaidoms padengti skiriama orientacinė finansavimo suma yra 800 000 EUR.
   2.   Iš 1 dalyje numatytos sumos finansuojamos išlaidos padengiamos nuo 2010 m. kovo 1 d. Išlaidos tvarkomos pagal Sąjungos bendrajam biudžetui taikomas procedūras ir taisykles.
   3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ESspecialusis įgaliotinis atsiskaito Komisijai.
   6 straipsnis
   Darbuotojų grupės struktūra ir sudėtis
   1.   Neviršydamas savo įgaliojimų ir turimų atitinkamų finansinių išteklių, ES specialusis įgaliotinis sudaro savo darbuotojų grupę. Į darbuotojų grupę įtraukiami darbuotojai, turintys profesinės patirties konkrečiose politikos srityse, kaip reikalaujama įgaliojimuose. ES specialusis įgaliotinis nedelsdamas praneša Tarybai ir Komisijai apie savo darbuotojų grupės sudėtį.
   2.   Valstybės narės ir Sąjungos institucijos gali pasiūlyti komandiruoti personalą dirbti su ES specialiuoju įgaliotiniu. Atlyginimą personalui, kurį valstybė narė ar Sąjungos institucija komandiruoja dirbti su ES specialiuoju įgaliotiniu, moka atitinkamai ta valstybė narė arba Sąjungos institucija. Valstybių narių į Tarybos Generalinį sekretoriatą komandiruoti ekspertai taip pat gali būti paskirti dirbti su ES specialiuoju įgaliotiniu. Pagal sutartį pasamdytas tarptautinis personalas turi turėti vienos iš valstybių narių pilietybę.
   3.   Visas komandiruotas personalas administraciniu požiūriu lieka pavaldus siunčiančiajai valstybei narei arba Sąjungos institucijai ir vykdo savo pareigas bei veikia ES specialiojo įgaliotinio įgaliojimų interesais.
   7 straipsnis
   ES specialiojo įgaliotinio ir jo personalo privilegijos ir imunitetai
   Atitinkamai kartu su priimančiąja (-iosiomis) šalimi (-imis) sutariama dėl ES specialiojo įgaliotinio misijos ir jo personalo narių užduočių vykdymui ir sklandžiam darbui užtikrinti būtinų privilegijų, imunitetų ir kitų garantijų. Valstybės narės ir Komisija tam teikia visą reikalingą paramą.
   8 straipsnis
   ES įslaptintos informacijos saugumas
   ES specialusis įgaliotinis ir jo grupės nariai laikosi saugumo principų ir būtiniausių standartų, nustatytų 2001 m. kovo 19 d. Tarybos sprendimu 2001/264/EB dėl Tarybos saugumo nuostatų patvirtinimo (3), visų pirma dirbdami su ES įslaptinta informacija.
   9 straipsnis
   Galimybė susipažinti su informacija ir logistinė parama
   1.   Valstybės narės, Komisija ir Tarybos Generalinis sekretoriatas užtikrina, kad ES specialusis įgaliotinis galėtų naudotis visa reikalinga informacija.
   2.   Prireikus Sąjungos delegacijos ir (arba) valstybės narės teikia logistinę paramą regione.
   10 straipsnis
   Saugumas
   Laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas savo įgaliojimų ir atsižvelgdamas į saugumo padėtį jo atsakomybei priskirtoje geografinėje teritorijoje, ES specialusis įgaliotinis imasi visų praktiškai įgyvendinamų priemonių tiesiogiai jam pavaldaus personalo saugumui užtikrinti visų pirma:

               a)

               sudarydamas Tarybos Generalinio sekretoriato gairėmis pagrįstą konkrečios misijos saugumo planą, į jį įtraukdamas konkrečios misijos fizines, organizacines ir procedūrines saugumo priemones, reglamentuojančias saugaus personalo atvykimo į misijos teritoriją ir judėjimo toje teritorijoje valdymą, o taip pat su saugumu susijusių incidentų valdymą ir įskaitant misijos nenumatytų atvejų bei evakuacijos planą;

               b)

               užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu, būtinu dėl misijos teritorijoje esančių sąlygų;

               c)

               užtikrindamas, kad prieš atvykstant arba atvykus į misijos teritoriją būtų organizuotas visų grupės narių, kurie turi būti dislokuoti už Sąjungos ribų, įskaitant vietoje pagal sutartį pasamdytus darbuotojus, atitinkamas mokymas saugumo klausimais, atsižvelgiant į Tarybos Generalinio sekretoriato nustatytą rizikos lygį misijos teritorijoje;

               d)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir vyriausiajam įgaliotiniui, Tarybai bei Komisijai raštu būtų teikiamos jų įgyvendinimo ir kitų saugumo klausimų ataskaitos, sudarančios laikotarpio vidurio ir įgaliojimų vykdymo ataskaitų dalį.

         11 straipsnis
   Ataskaitos
   ES specialusis įgaliotinis reguliariai žodžiu ir raštu teikia ataskaitas vyriausiajam įgaliotiniui ir PSK. ES specialusis įgaliotinis taip pat prireikus teikia ataskaitas Tarybos darbo grupėms. Reguliariai teikiamos ataskaitos raštu platinamos per COREU tinklą. Vyriausiajam įgaliotiniui ar PSK rekomendavus, ES specialusis įgaliotinis gali teikti ataskaitas Užsienio reikalų tarybai.
   12 straipsnis
   Koordinavimas
   1.   ES specialusis įgaliotinis skatina visapusišką Sąjungos politikos koordinavimą. Jis padeda užtikrinti, kad visos Sąjungos priemonės veiksmų vietoje būtų taikomos suderintu būdu siekiant Sąjungos politikos tikslų. ES specialiojo įgaliotinio veikla koordinuojama su Komisijos bei ES specialiojo įgaliotinio Afganistane veikla. ES specialusis įgaliotinis reguliariai informuoja valstybių narių atstovybes ir Sąjungos delegacijas.
   2.   Veiksmų vietoje glaudus ryšys palaikomas su Sąjungos delegacijų vadovais ir valstybių narių misijų vadovais. Jie deda visas pastangas padėdami ES specialiajam įgaliotiniui įgyvendinti savo įgaliojimus. ES specialusis įgaliotinis taip pat palaiko ryšius su kitais tarptautiniais ir regioniniais dalyviais veiksmų vietoje.
   13 straipsnis
   Peržiūra
   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. Pasibaigus įgaliojimų terminui ES specialusis įgaliotinis pateikia vyriausiajam įgaliotiniui, Tarybai ir Komisijai įgaliojimų vykdymo ataskaitą.
   14 straipsnis
   Įsigaliojimas
   Šis sprendimas įsigalioja jo priėmimo dieną.
   Jis taikomas nuo 2010 m. kovo 1 d.
   15 straipsnis
   Paskelbimas
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2010 m. vasario 22 d.

            Tarybos vardu

            Pirmininkė

         C. ASHTON

      (1)  OL L 275, 2006 10 6, p. 65.

      (2)  OL L 46, 2009 2 17, p. 43.

      (3)  OL L 101, 2001 4 11, p. 1.


title: 2004 m. balandžio 21 d. Europos Parlamento ir Tarybos sprendimas Nr. 786/2004/EB, iš dalies keičiantis Sprendimus 1720/1999/EB, Nr. 253/2000/EB, Nr. 508/2000/EB, Nr. 1031/2000/EB, Nr. 1445/2000/EB, Nr. 163/2001/EB, Nr. 1411/2001/EB, Nr. 50/2002/EB, Nr. 446/2002/EB, Nr. 1145/2002/EB, Nr. 1513/2002/EB, Nr. 1786/2002/EB, Nr. 291/2003/EB ir Nr. 20/2004/EB, siekiant pataisyti orientacines sumas, kad būtų atsižvelgta į Europos Sąjungos plėtrą

text:
Svarbus teisinis pranešimas

|

32004D0786

Oficialusis leidinys L 138 , 30/04/2004 p. 0007 - 0011

		Europos Parlamento ir Tarybos sprendimas Nr. 786/2004/EB2004 m. balandžio 21 d.iš dalies keičiantis Sprendimus 1720/1999/EB, Nr. 253/2000/EB, Nr. 508/2000/EB, Nr. 1031/2000/EB, Nr. 1445/2000/EB, Nr. 163/2001/EB, Nr. 1411/2001/EB, Nr. 50/2002/EB, Nr. 446/2002/EB, Nr. 1145/2002/EB, Nr. 1513/2002/EB, Nr. 1786/2002/EB, Nr. 291/2003/EB ir Nr. 20/2004/EB, siekiant pataisyti orientacines sumas, kad būtų atsižvelgta į Europos Sąjungos plėtrąEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 129 straipsnį, 137 straipsnio 2 dalį, 149 ir 150 straipsnius, 151 straipsnio 5 dalį, 152, 153 ir 156 straipsnius, 166 straipsnio 1 dalį, 175 straipsnio 1 dalį ir 285 straipsnį,atsižvelgdami į Komisijos pasiūlymą,atsižvelgdami į Europos ekonomikos ir socialinių reikalų komiteto nuomonę,pasitarę su Regionų komitetu,laikydamiesi Sutarties 251 straipsnyje nustatytos tvarkos [1],kadangi:kad būtų atsižvelgta į Europos Sąjungos plėtrą, orientacinės sumos, pagal didžiausią bendrą sumą, turėtų būti pakeistos šiuose Europos Parlamento ir Tarybos sprendimuose:- 1999 m. liepos 12 d. Nr. 1720/1999/EB, kuriuo patvirtinamas veiksmų ir priemonių paketas siekiant užtikrinti transeuropinių tinklų sąveikos gebą ir galimybę jais naudotis elektroniniams duomenų mainams tarp valstybės valdymo institucijų (IDA) [2],- 2000 m. sausio 24 d. Nr. 253/2000/EB, nustatančiame antrąjį Bendrijos veiksmų švietimo srityje programos "Socrates" etapą [3],- 2000 m. vasario 14 d. Nr. 508/2000/EB, nustatančiame programą "Kultūra 2000" [4],- 2000 m. balandžio 13 d. Nr. 1031/2001/EB, įsteigiančiame Bendrijos veiksmų programą "Jaunimas" [5],- 2000 m. gegužės 22 d. Nr. 1445/2000/EB dėl aerofotografavimo ir distancinio zondavimo technologijų naudojimo žemės ūkio statistikos tikslams 1999–2003 metais [6],- 2001 m. sausio 19 d. Nr. 163/2001/EB dėl Europos garso ir vaizdo įrašų programų pramonės specialistų mokymo programos įgyvendinimo (MEDIA – mokymas) (2001–2005 m.) [7],- 2001 m. birželio 27 d. Nr. 1411/2001/EB dėl Bendrijos bendradarbiavimo pagrindų siekiant skatinti tvarią miestų plėtrą [8],- 2001 m. gruodžio 7 d. Nr. 50/2002/EB dėl Bendrijos veiksmų programos, skatinančios valstybių narių bendradarbiavimą, siekiant įveikti socialinę atskirtį, sukūrimo [9],- 2002 m. kovo 1 d. Nr. 466/2002/EB, nustatančiame Bendrijos veiksmų programą, remiančią nevyriausybines organizacijas, kurių pagrindinė veikla yra aplinkos apsauga [10],- 2002 m. birželio 10 d. Nr. 1145/2002/EB dėl užimtumą skatinančių Bendrijos priemonių [11],- 2002 m. birželio 27 d. Nr. 1513/2002/EB dėl Europos Bendrijos šeštosios pamatinės mokslinių tyrimų, technologijų plėtros ir demonstravimo veiklos programos, prisidedančios prie Europos mokslinių tyrimų srities kūrimo ir naujovių (2002–2006 m.) [12]; pataisytos sumos turi būti taikomos visų veiklos rūšių, numatytų pamatinėje programoje, įgyvendinimui pagal Sutarties 166 straipsnio 3 dalį,- 2002 m. rugsėjo 23 d. Nr. 1786/2002/EB, patvirtinančiame Bendrijos veiksmų visuomenės sveikatos srityje programą (2003–2008 m.) [13],- 2003 m. vasario 6 d. Nr. 291/2003/EB dėl 2004 m. paskelbimo Europos švietimo per sportą metais [14],- 2003 m. gruodžio 8 d. Nr. 20/2004/EB, sukuriančiame Bendrijos veiksmų remiant vartotojų politiką 2004–2007 m. bendrąjį finansavimo planą [15],NUSPRENDĖ:1 straipsnisSprendimo 1720/1999/EB 15 straipsnis pakeičiamas taip:"15 straipsnisFinansavimas1. Finansinė struktūra Bendrijos priemonėms pagal šį sprendimą 2002–2004 m. laikotarpiu yra 34,9 mln. eurų.2. Metinius asignavimus tvirtina biudžeto valdymo institucija, neviršydama finansinės perspektyvos ribų."2 straipsnisSprendimo Nr. 253/2003/EB 10 straipsnio 1 dalis pakeičiama taip:"1. Finansinė struktūra šiai programai vykdyti 1 straipsnyje nurodytu laikotarpiu yra 2060 mln. eurų."3 straipsnisSprendimo Nr. 508/2000/EB 3 straipsnis iš dalies keičiamas taip:1. Antraštė "Biudžetas" pakeičiama antrašte "Finansavimas".2. 1 pastraipa pakeičiama taip:"Finansinė struktūra programai "Kultūra 2000" įgyvendinti 1 straipsnyje nurodytu laikotarpiu yra 170,7 mln. eurų."4 straipsnisSprendimo Nr. 1031/2000/EB 9 straipsnio 1 dalis pakeičiama taip:"1. Finansinė struktūra šiai programai įgyvendinti 1 straipsnyje nurodytu laikotarpiu yra 605 mln. eurų."5 straipsnisSprendimo Nr. 1445/2000/EB 3 straipsnio pirmoji pastraipa pakeičiama taip:"Finansinė struktūra šiai programai įgyvendinti 2004– 2007 m. laikotarpiu yra 14,75 mln. eurų. 11 milijonų eurų skiriama laikotarpiui iki 2006 m. gruodžio 31 d. Laikotarpiui, kuris pradedamas skaičiuoti nuo 2007 m. sausio 1 d., siūloma suma laikoma patvirtinta, jeigu minėtam etapui ji atitinka finansinę perspektyvą, galiojančią laikotarpiu, kuris pradedamas skaičiuoti nuo 2007 m. sausio 1 d."6 straipsnisSprendimo Nr. 163/2001/EB 4 straipsnio 5 dalis pakeičiama taip:"5. Finansinė struktūra šiai programai įgyvendinti 1 straipsnyje nurodytu laikotarpiu yra 52 milijonai eurų."7 straipsnisSprendimo Nr. 1411/2001/EB 6 straipsnio 1 dalies pirmoji pastraipa pakeičiama taip:"1. Šie bendradarbiavimo pagrindai pradedami 2001 m. sausio 1 d., o baigiami – 2004 m. gruodžio 31 d. Finansinė struktūra šiems bendradarbiavimo pagrindams įgyvendinti 2001–2004 m. laikotarpiu yra 14,8 mln. eurų."8 straipsnisSprendimo Nr. 50/2002/EB 6 straipsnio 1 dalis pakeičiama taip:"1. Finansinė struktūra programai įgyvendinti 1 straipsnyje nurodytu laikotarpiu yra 85,04 mln. eurų, įskaitant technines ir administravimo išlaidas."9 straipsnisSprendimo Nr. 466/2002/EB 7 straipsnio 2 dalis pakeičiama taip:"2. Finansinė struktūra šiai programai įgyvendinti 2002–2006 m. laikotarpiu yra 34,3 mln. eurų."10 straipsnisSprendimo Nr. 1145/2002/EB 12 straipsnio pirma dalis pakeičiama taip:"1. Finansinė struktūra šiame sprendime nurodytoms Bendrijos veiklos rūšims įgyvendinti nuo 2002 m. sausio 1 d. iki 2006 m. gruodžio 31 d. yra 62,3 mln. eurų."11 straipsnisSprendimas Nr. 1513/2002/EB iš dalies keičiamas taip:1. 2 straipsnio 1 dalis pakeičiama taip:"1. Bendrijos finansinio dalyvavimo vykdant visą šeštąją pamatinę programą maksimali bendroji suma yra 17883 mln. eurų. Kiekvienai veiklos rūšiai skirta dalis nustatyta II priede."2. II priedas pakeičiamas šio sprendimo priedo tekstu.12 straipsnisSprendimo Nr. 1786/2002/EB 7 straipsnio 1 dalies pirmoji pastraipa pakeičiama taip:"1. Finansinė struktūra programai įgyvendinti 1 straipsnyje nurodytu laikotarpiu yra 353,77 mln. eurų. 227,51 milijonai eurų skiriami laikotarpiui iki 2006 m. gruodžio 31 d.Laikotarpiui, kuris pradedamas skaičiuoti nuo 2007 m. sausio 1 d., siūloma suma laikoma patvirtinta, jeigu minėtam etapui ji atitinka finansinę perspektyvą, galiojančią laikotarpiu, kuris pradedamas skaičiuoti nuo 2007 m. sausio 1 d."13 straipsnisSprendimo Nr. 291/2003/EB 10 straipsnis iš dalies keičiamas taip:1. Antraštė "Biudžetas" pakeičiama antrašte "Finansavimas".2. 1 dalis pakeičiama taip:"1. Finansinė struktūra šiam sprendimui įgyvendinti yra 12,1 mln. eurų."14 straipsnisSprendimo Nr. 20/2004/EB 5 straipsnio 1 ir 2 dalys pakeičiamos taip:"1. Finansinė struktūra šiam sprendimui įgyvendinti nuo 2004 m. sausio 1 d. iki 2007 m. gruodžio 31 d. yra 81,8 mln. eurų, iš kurių 60,6 milijonai skiriami laikotarpiui iki 2006 m. gruodžio 31 d.2. Laikotarpiui, kuris pradedamas skaičiuoti nuo 2007 m. sausio 1 d., siūloma suma laikoma patvirtinta, jeigu minėtam etapui ji atitinka finansinę perspektyvą, galiojančią laikotarpiu, kuris pradedamas skaičiuoti nuo 2007 m. sausio 1 d."15 straipsnisŠis sprendimas įsigalioja jo paskelbimo Europos Sąjungos oficialiajame leidinyje dieną.Priimta Strasbūre, 2004 m. balandžio 21 d.Europos Parlamento varduPirmininkasP. CoxTarybos varduPirmininkasD. Roche[1] 2004 m. kovo 9 d. Europos Parlamento nuomonė (dar nepaskelbta Oficialiajame leidinyje) ir 2004 m. balandžio 5 d. Tarybos sprendimas.[2] OL L 203, 1999 8 3, p. 1. Sprendimas su pakeitimais, padarytais Sprendimu Nr. 2045/2002/EB (OL L 316, 2002 11 20, p. 1).[3] OL L 28, 2000 2 3, p. 1. Sprendimas su pakeitimais, padarytais Sprendimu Nr. 451/2003/EB (OL L 69, 2003 3 13, p. 6).[4] OL L 63, 2000 3 10, p. 1. Sprendimas su pakeitimais, padarytais Sprendimu Nr. 626/2004/EB (OL L 99, 2004 4 3, p. 3).[5] OL L 117, 2000 5 18, p. 1.[6] OL L 163, 2000 7 4, p. 1. Sprendimas su pakeitimais, padarytais Sprendimu Nr. 2066/2003/EB (OL L 309, 2003 11 26, p. 9).[7] OL L 26, 2001 1 27, p. 1.[8] OL L 191, 2001 7 13, p. 1.[9] OL L 10, 2002 1 12, p. 1. Sprendimas su pakeitimais, padarytais 2003 m. Stojimo aktu.[10] OL L 75, 2002 3 16, p. 1.[11] OL L 170, 2002 6 29, p. 1.[12] OL L 232, 2002 8 29, p. 1.[13] OL L 271, 2002 10 9, p. 1.[14] OL L 43, 2003 2 18, p. 1.[15] OL L 5, 2004 1 9, p. 1.--------------------------------------------------PRIEDAS"II PRIEDASMAKSIMALI BENDROJI SUMA, ATITINKAMOS DALYS IR PASKIRSTYMASMaksimali bendroji finansinė suma ir atitinkamos orientacinės įvairių veiklos rūšių dalys, kaip minėta Sutarties 164 straipsnyje, yra:(milijonai eurų) |Pirmoji veiklos sritis | 15174 |Antroji veiklos sritis | 658 |Trečioji veiklos sritis | 319 |Ketvirtoji veiklos sritis | 1732 |Maksimali bendroji suma | 17883 |(milijonai eurų) |1. Bendrijos mokslinių tyrimų integravimas ir stiprinimas | | | 14682 |Teminiai prioritetai | | 12438 | |Gyvosios gamotos mokslai, genomika ir biotechnologija sveikatos apsaugai | 2514 | | |= Pažangioji genomika ir jos pritaikymas sveikatai | 1209 | | |= Kova su pagrindinėmis ligomis | 1305 | | |Informacinės visuomenės technologijos | 3984 | | |Nanotechnologijos ir nanomokslai, naujų galimybių daugiafunkcinės medžiagos ir nauji gamybos būdai bei prietaisai | 1429 | | |Aeronautika ir erdvės tyrimai | 1182 | | |Maisto kokybė ir sauga | 753 | | |Subalansuota plėtra, globaliniai pokyčiai ir ekosistemos | 2329 | | |- Subalansuotos energetinės sistemos | 890 | | |- Subalansuotas sausumos transportas | 670 | | |- Globaliniai pokyčiai ir ekosistemos | 769 | | |Piliečiai ir valdymas žinių visuomenėje | 247 | | |Konkreti veikla, apimanti platesnę mokslinių tyrimų sritį | | 1409 | |Parama politikai ir mokslinių bei technologinių poreikių numatymas | 590 | | |Horizontalioji mokslinių tyrimų veikla, apimanti MVĮ | 473 | | |Specifinės tarptautinio bendradarbiavimo rėmimo priemonės | 346 | | |Nebranduolinė Jungtinio mokslinių tyrimų centro veikla | | 835 | |2. Europos mokslinių tyrimų srities formavimas | | | 2854 |Moksliniai tyrimai ir naujovės | 319 | | |Žmogiškieji ištekliai | 1732 | | |Mokslinių tyrimų infrastruktūros | 715 | | |Mokslas ir visuomenė | 88 | | |3. Europos mokslinių tyrimų srities pagrindų stiprinimas | | | 347 |Parama veiklos koordinavimui | 292 | | |Parama nuosekliai politikų plėtrai | 55 | | |IŠ VISO | 17883 |"--------------------------------------------------


title: 2008/184/EB: 2008 m. vasario 29 d. Tarybos sprendimas dėl naujo Europos Bendrijų Komisijos nario skyrimo

text:
4.3.2008

               LT

               Europos Sąjungos oficialusis leidinys

               L 59/18

      TARYBOS SPRENDIMAS

   2008 m. vasario 29 d.
   dėl naujo Europos Bendrijų Komisijos nario skyrimo
   (2008/184/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 215 straipsnio antrą pastraipą,
   atsižvelgdama į Europos atominės energijos bendrijos steigimo sutartį, ypač į jos 128 straipsnio antrą pastraipą,
   kadangi:
   2008 m. vasario 28 d. laišku, kuris buvo patikslintas 2008 m. vasario 29 d. laišku, Markos KYPRIANOU pranešė atsistatydinąs iš Komisijos nario pareigų nuo 2008 m. kovo 2 d. vidurnakčio. Reikia jį pakeisti likusiam kadencijos laikui,
   NUSPRENDĖ:
   1 straipsnis
   Androula VASSILIOU skiriama Komisijos nare laikotarpiui nuo 2008 m. kovo 3 d. iki 2009 m. spalio 31 d.
   2 straipsnis
   Šis sprendimas įsigalioja 2008 m. kovo 3 d.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2008 m. vasario 29 d.

            Tarybos vardu

            Pirmininkas

         M. COTMAN